Kameme FmKameme Fm News
Uteti kwiyumiria mathiko-ini ma uria urari mumbunge wa Kitui West Francis Nyenze
Mathiko ma uria uraari mumbunge wa Kitui West Francis Nyenze nimagarurukire matuika ma kiuteti, thutha wa atongoria a NASA kuuga nometereire mutongoria wao Raila Odinga ehitithio.
Mutongoria wa aria anini bunge-ini John Mbadi niaugire Raila nonginyagia ehitithio kuona ati arumiriri aingi a NASA matianyitire itemi githurano-ini gia gucokerwo, tariki 26 mweri wa Ikumi.
Senator wa Murang’a Irungu Kang’ata niatuthurire mitheko mathiko-ini macio riria eerire muingi wa Ikamba-ini ati andu a Central matikoragwo na uuru nao, na nikio maraheire Kalonzo Musyoka Jr kura nyingi kuingira bunge-ini ya EALA.
Hindi ya mathiko macio maria megwikinyitio ni Raila Odinga, Musalia Mudavadi na Moses Wetangula; mutumia wa mutigairi Edith Nyenze niendekithirio ooe ithenya ria muthuriwe, wona githurano kinini kianirirwo.
fao_Latn kik_Latn kik_Latn kik_Latn swh_Latn kik_Latn